18. ΑΠΟΦΑΣΙΣ ΥΠΟΥΡΓΩΝ ΕΘΝ. ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. 58350/2196 της 13 Ιουν. / 8 Ιουλ.  1977 (ΦΕΚ Β΄ 644) Περί καθορισμού Αποζημιώσεων Εξεταστικών Επιτροπών και Καταβαλλομένων Εξετάστρων. 1.Έχοντες υπ’ όψιν: Τας διατάξεις της παραγράφου 2 του άρθρου 41 του Ν.Δ. 721/70 «περί Οικονομικής Μερίμνης και Λογιστικού των Ενόπλων Δυνάμεων», αποφασίζομεν: 2.Καθορίζομεν την αποζημίωσιν των ειδικών εξεταστών, του Προέδρου, των Μελών και του Γραμματέως των εξεταστικών Επιτροπών δια τας εισαγωγικάς εξετάσεις Παραγωγικών Σχολών και τους διαγωνισμούς μετατάξεως ή κατατάξεως αξιωματικών και υπαξιωματικών, ως ακολούθως: α)Δια τους εν ενεργεία στρατιωτικούς, δημοσίους υπαλλήλους και υπαλλήλους Ν.Π.Δ.Δ., τους καθηγητάς, υφηγητάς, επιμελητάς, διδάκτορας των ανωτάτων εκπαιδευτικών ιδρυμάτων, τους συνταξιούχους των ανωτέρω κατηγοριών και λοιπούς ιδιώτας. (1)Δια την διόρθωσιν γραπτών ή προφορικήν εξέτασιν υποψηφίων από ενός (1) έως εκατόν (100) ποσόν δραχμών χιλίων (1.000) δι’ έκαστον μάθημα. (2)Δια την διόρθωσιν γραπτών ή προφορικήν εξέτασιν υποψηφίων πλέον των εκατόν (100) ποσόν δραχμών πέντε (5) δια έκαστον των επί πλέον τούτων. β)Δια τους καθηγητάς και υφηγητάς των ανωτάτων εκπαιδευτικών ιδρυμάτων, τους μη ανήκοντας εις το διδακτικόν προσωπικόν των Παραγωγικών Σχολών Ενόπλων Δυνάμεων. (1)Δια την διόρθωσιν γραπτών ή προφορικήν εξέτασιν υποψηφίων από ενός (1) έως πεντακοσίων (500) δραχμαί δέκα οκτώ (18) δι’ έκαστον, της αμοιβής ταύτης μη δυναμένης να είναι κατωτέρας των δραχμών χιλίων διακοσίων πεντήκοντα (1.250). (2)Δια την διόρθωσιν γραπτών ή προφορικήν εξέτασιν υποψηφίων πέραν των πεντακοσίων (500) δραχμαί δώδεκα (12) δι’ έκαστον των επί πλέον τούτων. γ)Δια το μάθημα της σωματικής αγωγής εις το ήμισυ της εν παραγράφω 2 καθοριζομένης αποζημιώσεως. 3.Η αποζημίωσις εκάστου τω εν παραγράφω 2 της παρούσης μελών ή εξεταστών, δεν δύναται να υπερβή το σύνολον των μηνιαίων τακτικών αποδοχών των, εφ’ όσον ούτοι τυγχάνουν στρατιωτικοί, δημόσιοι υπάλληλοι ή υπάλληλοι Νομικών Προσώπων Δημοσίου Δικαίου. 4.Δι’ έκαστον μάθημα καταβάλλεται απλή αποζημίωσις ασχέτως εάν προβλέπεται γραπτή και προφορική εξέτασις. 5.Εις τα μέλη επιτροπών ελέγχου πληρότητος δικαιολογητικών, όπου αύται προβλέπονται, καταβάλλεται κατ’ αποκοπήν αποζημίωσις ίση προς το έν πέμπτον (1/5) της εν παραγράφω 2α καθοριζομένης τοιαύτης, ασχέτως αριθμού εξεταζομένων μαθημάτων. 6.Εις τα μέλη επιτροπών εκδόσεως αποτελεσμάτων, όπου αύται προβλέπονται, καταβάλλεται κατά αποκοπή αποζημίωσις ίση προς το έν τρίτον (1/3) της εν παραγράφω 2α καθοριζομένης τοιαύτης, ασχέτως αριθμού εξεταζομένων μαθημάτων. 7.Δια την πληρωμήν των κατά τα ανωτέρω αποζημιώσεων απαιτούνται τα κάτωθι δικαιολογητικά: α)Απόσπασμα διαταγής διορισμού. β)Βεβαίωσις του διευθυντού σπουδών, ελλείψει δε τούτου ή κωλυομένου του Προέδρου της οικείας επιτροπής, εμφαίνουσα τον, κατά μάθημα, αριθμόν των εξετασθέντων υπό του εξεταστού γραπτών ή υποψηφίων ή δικαιολογητικών, κατά περίπτωσιν. 8.Αι αποζημιώσεις περί των οποίων αφορά η παρούσα απόφασις υπόκεινται: α)Εις τους προβλεπομένους περιορισμούς περί προσθέτων αμοιβών και καταβάλλονται μέσω της Διαχειρίσεως Χρηματικού της οικείας Σχολής ή της Μονάδος εξ ης μισθοδοτείται ο δικαιούχος, εφ’ όσον πρόκειται περί διαγωνισμών μετατάξεως ή κατατάξεως αξιωματικών και υπαξιωματικών. β)Εις τας κάτωθι κρατήσεις: (1)Υπέρ του οικείου Ταμείου αλληλοβοηθείας Ενόπλων Δυνάμεων 5% προκειμένου περί στρατιωτικών. (2)Υπέρ του Ταμείου Προνοίας Δημοσίων Υπαλλήλων 5%, προκειμένου περί πολιτικών υπαλλήλων μετόχων του Ταμείου τούτου. (3)Υπέρ φόρου εισοδήματος 5%. (4)Υπέρ ΟΓ Α 10% επί φόρου εισοδήματος. (5)Υπέρ Υγειονομικής περιθάλψεως 0,5%. (6)Υπέρ ΜΤΑ 1% δια τας καταβαλλομένας υπό ΑΑ αποζημιώσεις. (7)Υπέρ χαρτοσήμου 1% και υπέρ ΟΓ Α 20% επί χαρτοσήμου. 8.Οι υποψήφιοι δια συμμετοχήν εις εισαγωγικάς εξετάσεις Παραγωγικών Σχολών ή εις διαγωνισμούς απ’ ευθείας κατατάξεως αξιωματικών και υπαξιωματικών υποχρεούνται εις καταβολήν εξετάστρων εκ δραχμών πεντήκοντα (50). Τα εξέταστρα δεν επιστρέφονται εν περιπτώσει μη συμμετοχής εις διαγωνισμόν ή εξετάσεις δι’ οιονδήποτε λόγον. 9.Η ισχύς της παρούσης άρχεται από 1.6.1977 αφ’ ης καταργείται πάσα προγενεστέρα σχετική Απόφασις. (Μετά τη σελ. 1338,02(γ) Σελ. 1338,021 Τεύχος ΣΤ33 Σελ. 127 Εκπαίδευση Στελεχών 36.Ρ.α.18 9 36.Ρ.α.18 Εκπαίδευση Στελεχών 10 